# 

Τετάρτη, 25 Νοεμβρίου 2020

**ΔΕΛΤΙΟ ΤΥΠΟΥ**

**Ξεκινάει αύριο Πεμπτη 26 Νοεμβρίου το 12ο OTS Forum**

Αύριο Πέμπτη 26 Νοεμβρίου, ξεκινά το [12 OTS Forum](http://otsforum.gr/). Η εκδήλωση θα διαρκέσει από τις 26 έως τις 28 Νοεμβρίου και θα πραγματοποιηθεί διαδικτυακά.

Το επίκεντρο της εκδήλωσης θα αποτελέσει η Δημόσια Διοίκηση, η ανάδειξη καλών πρακτικών με σημείο αναφοράς την γεμάτη προκλήσεις περίοδο που διανύουμε τον τελευταίο καιρό, αλλά και η ανταλλαγή απόψεων και προβληματισμών.

Οι κύριοι θεματικοί πυλώνες της εκδήλωσης θα εστιάζουν σε ζητήματα που αφορούν:

* Ψηφιακός Μετασχηματισμός της Δημόσιας Διοίκησης
* Έξυπνες Πόλεις
* Τα ενιαία λογιστικά πρότυπα στην ελληνική δημόσια διοίκηση
* Ψηφιακά οργανογράμματα – Εσωτερικός έλεγχος και διαχείριση διαδικασιών
* City Branding
* Ασφάλεια Πληροφοριακών Συστημάτων και Προσωπικά Δεδομένα
* Ολιστική προσέγγιση στην έξυπνη διαχείριση υδάτινων πόρων
* Λειτουργικές υπηρεσίες για την αύξηση των εσόδων
* IoT στην ενεργειακή διαχείριση των δημοσίων κτηρίων και υποδομών
* Ηλεκτρονική διακυβέρνηση και υπηρεσίες 5ου επιπέδου
* Πρακτικές ψηφιακού μετασχηματισμού εν μέσω πανδημίας.

Ο [Οργανισμός Ανοιχτών Τεχνολογιών - ΕΕΛΛΑΚ](https://eellak.ellak.gr/) θα συμμετέχει στο 12ο OTS Forum με εισήγηση, ως εξής:

Ο **Δρ. Βασίλης Βλάχος**, Επίκουρος Καθηγητής του Τμήματος Οικονομικών Επιστημών του

Πανεπιστημίου Θεσσαλίας και Μέλος του Διοικητικού Συμβουλίου της ΕΕΛΛΑΚ θα πραγματοποιήσει εισήγηση με τίτλο **"Open cities, Secure Cities, Smart cities"**. Η ομιλία του κ. Βλάχου έχει προγραμματιστεί για την Παρασκευή 27 Νοεμβρίου, στη θεματική “Smart Cities”, μεταξύ 14:00-15:00.

Δείτε το αναλυτικό πρόγραμμα της εκδήλωσης [εδώ](http://otsforum.gr/wp-content/uploads/2020/11/OTS-Πρόγραμμα-Forum-23_11.pdf).

**\_\_\_\_**

Ο Οργανισμός Ανοιχτών Τεχνολογιών - ΕΕΛΛΑΚ ιδρύθηκε το 2008, σήμερα αποτελείται από 31 Πανεπιστήμια, Ερευνητικά Κέντρα και κοινωφελείς φορείς. Ο Οργανισμός Ανοιχτών Τεχνολογιών - ΕΕΛΛΑΚ έχει ως κύριο στόχο να συμβάλλει στην ανοιχτότητα και ειδικότερα στην προώθηση και ανάπτυξη των Ανοιχτών Προτύπων, του Ελεύθερου Λογισμικού, του Ανοιχτού Περιεχομένου, των Ανοιχτών Δεδομένων και των Τεχνολογιών Ανοιχτής Αρχιτεκτονικής στο χώρο της εκπαίδευσης, του δημόσιου τομέα και των επιχειρήσεων στην Ελλάδα, ενώ παράλληλα φιλοδοξεί να αποτελέσει κέντρο γνώσης και πλατφόρμα διαλόγου για τις ανοιχτές τεχνολογίες. Ανάμεσα στους φορείς που συμμετέχουν στον Οργανισμό Ανοιχτών Τεχνολογιών - ΕΕΛΛΑΚ είναι τα πιο πολλά ελληνικά Πανεπιστήμια και Ερευνητικά Κέντρα, ενώ για την υλοποίηση των δράσεων της ο Οργανισμός Ανοιχτών Τεχνολογιών - ΕΕΛΛΑΚ βασίζεται στην συνεργασία και ενεργή συμμετοχή των μελών της και της ελληνικής κοινότητας χρηστών και δημιουργών Ελεύθερου Λογισμικού, Ανοιχτού Περιεχομένου και Τεχνολογιών Ανοιχτής Αρχιτεκτονικής. Ο Οργανισμός Ανοιχτών Τεχνολογιών - ΕΕΛΛΑΚ εκπροσωπεί τα Creative Commons ([wiki.creativecommons.org/Greece](http://wiki.creativecommons.org/Greece)), είναι ιδρυτικό μέλος του COMMUNIA ([www.communia-association.org](http://www.communia-association.org/)), είναι ο ελληνικό κόμβος για το Open Data Institute ([opendatainstitute.org](http://opendatainstitute.org/)), και είναι μέλος του Open Budget Initiative ([internationalbudget.org/what-we-do/major-ibp-initiatives/open-budget-initiative](http://internationalbudget.org/what-we-do/major-ibp-initiatives/open-budget-initiative)).

Επικοινωνία: Έλενα Μπάρκα 210 2209380, info at eellak.gr